CELEX: 62017CN0638
Language: ro
Date: 2017-11-15 00:00:00
Title: Cauza C-638/17: Cerere de decizie preliminară introdusă de Lietuvos vyriausiasis administracinis teismas (Lituania) la 15 noiembrie 2017 – Valstybinė mokesčių inspekcija prie Lietuvos Respublikos finansų ministerijos/UAB „Skonis ir kvapas”

12.2.2018   
            
            
               RO
            
            
               Jurnalul Oficial al Uniunii Europene
            
            
               C 52/16
            
         Cerere de decizie preliminară introdusă de Lietuvos vyriausiasis administracinis teismas (Lituania) la 15 noiembrie 2017 – Valstybinė mokesčių inspekcija prie Lietuvos Respublikos finansų ministerijos/UAB „Skonis ir kvapas”
   (Cauza C-638/17)
   (2018/C 052/22)
   Limba de procedură: lituaniana
   
      Instanța de trimitere
   
   Lietuvos vyriausiasis administracinis teismas
   
      Părțile din procedura principală
   
   
      Recurentă: Valstybinė mokesčių inspekcija prie Lietuvos Respublikos finansų ministerijos
   
      Cealaltă parte în procedură: UAB „Skonis ir kvapas”
   
      Întrebările preliminare
   
   Articolul 4 alineatul (1) din Directiva 2011/64/UE (1) a Consiliului din 21 iunie 2011 privind structura și ratele accizelor aplicate tutunului prelucrat (text codificat) trebuie interpretat în sensul că expresia „trabucuri sau țigări de foi” include (sau nu include) cazurile în care o parte a învelișului de tutun natural sau reconstituit, este acoperită și de alt strat exterior (de hârtie), precum în litigiul principal? Împrejurarea că utilizarea hârtiei ca strat suplimentar în învelișul exterior al produsului din tutun (acolo unde se află filtrul) determină similitudinea sa vizuală cu o țigaretă este relevantă pentru a se răspunde la această întrebare?
   
      (1)  JO 2011, L 176, p. 24.